恰恰方池款竹斋,风摇窗扇掩还开。
无端半夜疏荷雨,更带秋声入梦来。
半世困尘埃,烟霞入梦来。
谁能缩地脉,我已思天台。
城古清云气,山灵秀药材。
春时穿径去,郡守莫惊猜。
借问襄王安在哉,山川此地胜阳台。
今朝寓宿高唐馆,神女何曾入梦来。
折柳亭边未问津,江山先入梦来频。
漕渠水足新逢雨,客路风光恰是春。
莫论孙刘悲既往,原言宾主乐相亲。
曾留短绝题多景,君到应须为拂尘。
我心只是忆天台,欲去无从首重回。
若得此时追五柳,绝胜他日面三槐。
年年白发催人老,夜夜青山入梦来。
纵有万钟非我事,何如且覆掌中杯。
点检春工首到梅,枝枝羞涩未全开。
试看诗句相料理,换得清香入梦来。
已分幽明隔,无端入梦来,
交情今已矣,汝死亦冤哉。
白骨今何在,沧波去不回。
雨过山城日又西,西风一阵木犀开。
莫将心事凭秋雁,恐带边愁入梦来。
东皇颁节下天阶,那得香魂入梦来。
十道风光都采访,相逢只欠驿边梅。
月射云绡印玉腮,风穿罅隙度香埃。
莫将易向花边读,惹得周公入梦来。